Бруно Ортелано
Бруно Доминикс Ортелано Роиг (; Вулонгонг, 18. септембар 1991) шпански је атлетичар, чија је специјалност трчање на 100 и 200 метара.

Спортска биографија 

Бруно Ортелано је рођен у Аустралији, али има шпанско држављанство, јер су његови родитељи Шпанци али су отишли из Шпаније због потребе посла, као научници специјализовани за молекуларну микробиологију. Након што се породица преселила у Канаду 1992. године, Ортелано је одрастао у Берлингтону (Онтарио). Његово интересовање за спорт варирало је од теквонда, фудбала и у средњој школи, америчког фудбала. Био је члан Атлетског клуба Берлингтон и у средњој школи такмичио се у трчању најпре на 100 метара, а касније на 110 метара са препонама. После завршене Више католичке школе у Берлингтону, Ортелано уписује Корнелски универзитет и такмичи се за универзитетски клуб.

Ортелано представља Шпанију на Светском првенству 2013. у Москви у трци на 200 метара. У полуфиналу обара шпански рекорд на 20,47 али се није пласирао у финале. На Европском првенству 2016. освојио је златну медаљу постављањем новог шпанског рекорда од 20,39 у полуфиналу. Касније у 2016, на Олимпијским играма у Рију, Ортелано поново поправља свој национални рекорд на 200 м, временом од 20,12, али није успео да се пласира у финале.

Дана 5. септембра 2016. Ортелано је претрпео „катастрофалну повреду руке” у саобраћајној несрећи у Мадриду, али се очекује да ће се потпуно опоравити.

Значајнији резултати 

1 Није стартовао у полуфиналу.

Лични рекорди 
На отвореном
 100 м — 10,06 (+1,0 м/сек; Мадрид, 2016) НР
 200 м — 20,12 (Рио де Женеиро, 2016) НР
 400 м — 46,22 (Свортмор, 2015)
У дворани
 100 м — 6,63 (Портланд, 2016)
 200 м — 20,75 (Албукерки, 2014) НР
 400 м — 47,04 (Хановер, 2014)

Референце

Спољашње везе 

 Профил Бруна Ортилана на сајту ИААФ

Рођени 1991.
Шпански атлетичари
Спринтери
Европски прваци у атлетици
Атлетичари на Летњим олимпијским играма 2016.
Шпански олимпијци на Летњим олимпијским играма 2016.